pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ร่วมพิธีเปิดบริการฟรีไวไฟความเร็วสูง ในรพ.ยุพราชฯ นำร่อง อุดร-หนองคาย ชูนวัตกรรมดิจิทัลด้านการแพทย์บริการประชาชน
วันพฤหัสบดีที่ 18 พฤศจิกายน 2564
ผู้ตรวจฯ ดีอีเอส ร่วมพิธีเปิดบริการฟรีไวไฟความเร็วสูง ในรพ.ยุพราชฯ นําร่อง อุดร-หนองคาย ชูนวัตกรรมดิจิทัลด้านการแพทย์บริการประชาชน
ผู้ตรวจฯ ดีอีเอส ร่วมพิธีเปิดบริการฟรีไวไฟความเร็วสูง ในรพ.ยุพราชฯ นําร่อง อุดร-หนองคาย ชูนวัตกรรมดิจิทัลด้านการแพทย์บริการประชาชน
เมื่อวันที่ 17 พฤศจิกายน 2564 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม ร่วมพิธีเปิดบริการฟรีไวไฟความเร็วสูง (IBUZZ Privilege Free WIFI) ในโรงพยาบาลสมเด็จพระยุพราชบ้านดุง จังหวัดอุดรธานี และโรงพยาบาลพระยุพราชท่าบ่อ จังหวัดหนองคาย โดยมีศาสตราจารย์เกียรติคุณ นายแพทย์เกษม วัฒนชัย องค์มนตรี เป็นประธานในพิธีเปิดบริการฯ ทั้งนี้ โรงพยาบาลพยุราชฯ ร่วมกับบริษัท เอ็นที ไอ บัซซ์ จํากัด ในการพัฒนาระบบแพทย์ทางไกลและระบบบริการรักษาของโรงพยาบาลฯ เพื่อส่งเสริมและพัฒนาเทคโนโลยีและนวัตกรรมดิจิทัลด้านการแพทย์ที่ทันสมัย รองรับผู้ป่วยติดเชื้อ บุคลากร และประชาชนที่อยู่ในพื้นทีห่างไกล ได้มีโอกาสเข้าถึงระบบได้อย่างทั่วถึง รวดเร็ว ลดภาระค่าใช้จ่าย ซึ่งโครงการดังกล่าวจะขยายติดตั้งบริการฟรีไวไฟความเร็วสูง ภายในโรงพยาบาลพยุราชฯ ให้ครบทั้ง 21 แห่ง ต่อไป
*********************
รัฐบาลไทย-ข่าวทำเนียบรัฐบาล-“ชัยวุฒิ” เยี่ยมชมศูนย์พักคอยผู้ป่วยโควิดที่กรมอุตุฯ
วันศุกร์ที่ 13 สิงหาคม 2564
“ชัยวุฒิ” เยี่ยมชมศูนย์พักคอยผู้ป่วยโควิดที่กรมอุตุฯ
“ชัยวุฒิ” เยี่ยมชมศูนย์พักคอยผู้ป่วยโควิดที่กรมอุตุฯ
รมว.ดีอีเอสเยี่ยมชมศูนย์พักคอยผู้ป่วยโควิด-19ที่กรมอุตุนิยมวิทยาจับมือสํานักงานเขตบางนาตั้งเป็นศูนย์ฯจุดที่2รองรับผู้ป่วยกลุ่มสีเขียวหนุนระบบการทํางานของสาธารณสุขลดความแออัดในโรงพยาบาลลดปัญหาการติดเชื้อในครอบครัวและตัดวงจรการแพร่ระบาดในชุมชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(13ส.ค. 64)ได้นําคณะผู้บริหารเยี่ยมชมกรมอุตุนิยมวิทยาและศูนย์พักคอยเพื่อส่งต่อจุดที่2เขตบางนาซึ่งกรมอุตุฯจับมือสํานักงานเขตบางนาสนับสนุนให้ใช้พื้นที่อาคารสโมสรกรมอุตุนิยมวิทยาจัดตั้งเป็นสถานที่พักคอยและรอส่งต่อผู้ป่วยโควิด-19สามารถรองรับผู้ป่วยได้120เตียง
โดยศูนย์พักคอยเพื่อส่งต่อ(Community Isolation)แห่งนี้เป็นจุดที่2ในพื้นที่เขตบางนารองรับผู้ป่วยติดเชื้อโควิด-19กลุ่มสีเขียวที่มีอาการไม่รุนแรงขณะรอเตียงก่อนนําส่งโรงพยาบาลลดปัญหาการติดเชื้อของคนในครอบครัวเป็นการคัดแยกผู้ติดเชื้อออกจากชุมชนช่วยตัดวงจรการแพร่ระบาดในชุมชน
ด้านความพร้อมในการอํานวยความสะดวกให้กับผู้ป่วยที่อยู่ระหว่างรอส่งต่อภายในศูนย์ฯได้ติดตั้งเตียงกระดาษพร้อมชุดเครื่องนอนมุ้งเป็นหลังมีระบบเสียงตามสายกล้องวงจรปิดรวมทั้งมีเจ้าหน้าที่เทศกิจดูแลความปลอดภัยและความเป็นระเบียบเรียบร้อยตลอด24ชั่วโมง
“ที่ผ่านมากระทรวงดิจิทัลฯได้ให้ความร่วมมือกับหลายภาคส่วนทั้งรัฐและเอกชนเพื่อช่วยเหลือและบรรเทาความเดือดร้อนของประชาชนในสถานการณ์โควิด-19และผมได้มอบหมายนโยบายกับทุกหน่วยงานในสังกัดดีอีเอสในการใช้ศักยภาพและทรัพยากรที่มีอยู่เข้าไปสนับสนุนการทํางานของหน่วยงานรัฐเพื่อขับเคลื่อนประเทศไทยฝ่าวิกฤติโควิด”นายชัยวุฒิกล่าว
ด้านนายณัฐพล ณัฏฐสมบูรณ์อธิบดีกรมอุตุนิยมวิทยากล่าวว่ากรมอุตุนิยมวิทยามีความยินดีในการใช้พื้นที่ของกรมฯ สนับสนุนภารกิจเป็นพื้นที่ศูนย์พักคอยฯรองรับผู้ป่วยติดเชื้อโควิด-19 กลุ่มสีเขียวที่มีอาการไม่รุนแรงขณะรอเตียงก่อนนําส่งโรงพยาบาล เป็นการลดปัญหาการติดเชื้อของคนในครอบครัวรวมถึงนําผู้ป่วยตกค้างมายังศูนย์พักคอยฯมีการคัดกรองเพื่อแยกส่งตัวรักษาตามอาการเป็นการคัดแยกผู้ติดเชื้อออกจากชุมชนถือเป็นการลดผลกระทบทางด้านสาธารณสุขจากสถานการณ์ระบาดของโรคโควิด-19ในครอบครัวและชุมชน
*************
รัฐบาลไทย-ข่าวทำเนียบรัฐบาล-“ชัยวุฒิ” ร่วมหารือผู้แทนจากสภาธุรกิจสหรัฐอเมริกา – อาเซียน หนุนฟื้นฟูเศรษฐกิจไทยด้วยเทคโนโลยีดิจิทัล
วันพุธที่ 1 ธันวาคม 2564
“ชัยวุฒิ” ร่วมหารือผู้แทนจากสภาธุรกิจสหรัฐอเมริกา – อาเซียน หนุนฟื้นฟูเศรษฐกิจไทยด้วยเทคโนโลยีดิจิทัล
“ชัยวุฒิ” ร่วมหารือผู้แทนจากสภาธุรกิจสหรัฐอเมริกา – อาเซียน หนุนฟื้นฟูเศรษฐกิจไทยด้วยเทคโนโลยีดิจิทัล
เมื่อวันที่ 1 ธันวาคม 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับคณะผู้แทนจากสภาธุรกิจสหรัฐอเมริกา – อาเซียน (United States – ASEAN Business Council: USABC) นําโดย Ambassador Ted Osius ประธานสภาธุรกิจสหรัฐอเมริกา – อาเซียน ในโอกาสเข้าเยี่ยมคารวะและหารือในลักษณะกึ่งออนไลน์ (Hybrid) โดยมีนายทศพล เพ็งส้ม ผู้ช่วยรัฐมนตรีประจํานายกรัฐมนตรี ปฏิบัติหน้าที่กระทรวงดิจิทัลฯ นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลฯ และนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วม ณ ห้องประชุม MDES1 ชั้น ๙ กระทรวงดิจิทัลเพื่อเศรษฐกิจและสังคม
ในโอกาสนี้ นายชัยวุฒิ ธนาคมานุสรณ์ ได้นําเสนอนโยบายสําคัญของกระทรวงฯ และร่วมหารือกับ คณะผู้แทน USABC เกี่ยวกับแนวทางการดําเนินการความร่วมมือระหว่างไทยและภาคเอกชนของสหรัฐอเมริกาในช่วงสถานการณ์การแพร่ระบาดของเชื้อโรคไวรัสโคโรนา ๒๐๑๙ (COVID - 19) รวมถึงการฟื้นฟูเศรษฐกิจของไทยโดยใช้เทคโนโลยีดิจิทัล และความร่วมมือด้านดิจิทัลต่าง ๆ ได้แก่ การพัฒนาโครงการ GDCC ของภาครัฐ การผลักดันการใช้เทคโนโลยี 5G การพัฒนาเมืองอัจฉริยะ ความร่วมมือระหว่างกระทรวงฯ และภาคเอกชนของสหรัฐอเมริกา การเชิญชวนบริษัทต่าง ๆ ที่สนใจในเข้ามาลงทุนในโครงการ Digital Valley ซึ่งตั้งอยู่ในพื้นที่ EECd อําเภอศรีราชา จังหวัดชลบุรี โดยทั้งสองฝ่ายเห็นพ้องที่จะหารือเพิ่มเติมเพื่อร่วมพัฒนาความร่วมมือต่าง ๆ ให้ดําเนินการอย่างเป็นรูปธรรมต่อไป
*****************
รัฐบาลไทย-ข่าวทำเนียบรัฐบาล-๓๑ ปี สมาคมภริยาข้าราชการสำนักงานปลัดกระทรวงกลาโหม มุ่งพัฒนานโยบาย “สานงาน สานใจ ให้กลาโหม”
วันอังคารที่ 9 พฤศจิกายน 2564
๓๑ ปี สมาคมภริยาข้าราชการสํานักงานปลัดกระทรวงกลาโหม มุ่งพัฒนานโยบาย “สานงาน สานใจ ให้กลาโหม”
ในวันที่ ๙ พฤศจิกายน ๒๕๖๔ สมาคมภริยาข้าราชการสํานักงานปลัดกระทรวงกลาโหม กําหนดจัดงานวันคล้ายวันสถาปนาสมาคมภริยาข้าราชการสํานักงานปลัดกระทรวงกลาโหม ครบรอบปีที่ ๓๑
โดยในงานประกอบด้วยพิธีบวงสรวงสักการะสิ่งศักดิ์สิทธิ์ สักการะพระพุทธไตรเสนากลาโหมพิทักษ์ ถวายราชสักการะพระบรมราชานุสาวรีย์ รัชกาลที่ ๕ และพิธีสวดพระพุทธมนต์ เพื่อความเป็นสิริมงคล โดยมีพันตํารวจเอกหญิงอังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม เป็นประธาน ณ สํานักงานปลัดกระทรวงกลาโหม (พื้นที่ศรีสมาน)
สมาคมภริยาข้าราชการสํานักงานปลัดกระทรวงกลาโหม ได้ก่อตั้งขึ้นเมื่อวันที่ ๙ พฤศจิกายน ๒๕๓๓ โดย คุณหญิงสรัสนันท์ เรืองตระกูล ภริยาของ พลเอก วันชัย เรืองตระกูล ปลัดกระทรวงกลาโหม ในขณะนั้นเป็นผู้ก่อตั้งสมาคมภริยาข้าราชการสํานักงานปลัดกระทรวงกลาโหม และเป็นนายกสมาคมฯท่านแรก ภายใต้ คําขวัญ “สานงาน สานใจ ให้กลาโหม” และได้กําหนดให้วันที่ ๙ พฤศจิกายนของทุกปี เป็นวันคล้ายวันสถาปนาสมาคมภริยาข้าราชการสํานักงานปลัดกระทรวงกลาโหม เป็นต้นมาจนถึงปัจจุบัน
สมาคมภริยาข้าราชการสํานักงานปลัดกระทรวงกลาโหมดําเนินงานตามคําขวัญ “สานงาน สานใจ ให้กลาโหม" โดยมีนายกสมาคมฯ ที่ร่วมสร้างสรรค์ความเจริญก้าวหน้าให้แก่สมาคมอย่างต่อเนื่องมาแล้วตั้งแต่อดีต จํานวน ๒๒ ท่าน ปัจจุบันภายใต้การบริหารงานของ พันตํารวจเอกหญิง อังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม ท่านที่ ๒๓ มีคติพจนในการดําเนินงานคือ "คิดดี พูดดี ทําดี"
ทั้งนี้ สมาคมภริยาข้าราชการสํานักงานปลัดกระทรวงกลาโหมมีเจตนารมณ์อย่างแน่วแน่ที่จะสร้างสรรค์งานเพื่อส่วนรวมและสังคม รวมทั้งความร่วมมือร่วมใจ ของคณะกรรมการและสมาชิกของสมาคม ในการทํางานร่วมกันอย่างเป็นระบบ ด้วยการกํากับดูแลกิจกรรมโครงการต่างๆ ให้เกิดความต่อเนื่อง และสัมฤทธิ์ผล ตามกรอบนโยบายของการดําเนินงาน ได้แก่ การจัดกิจกรรมเพื่อถวายความจงรักภักดี และเทิดทูนสถาบันพระมหากษัตริย์ โครงการสายใยรักษ์เพื่อคนพิเศษ โครงการศูนย์ส่งเสริมการเรียนรู้ โครงการบริหารจัดการขยะรักษาสิ่งแวดล้อม และโครงการครอบครัวพอเพียง
และจากสถานการณ์การแพร่ระบาดของโรคโควิด - 19 ที่ส่งผลกระทบต่อพี่น้องประชาชนคนไทยแต่เรายังมีบุคลากรทางการแพทย์ที่ทําหน้าที่เป็นด่านหน้า เสียสละทั้งเวลา แรงกาย แรงใจ คอยให้ความช่วยเหลือ ดูแล รักษา เฝ้าระวัง ตลอดจนควบคุมการแพร่ระบาดของโรคอย่างต่อเนื่อง ซึ่งทางสมาคมภริยาข้าราชการสํานักงานปลัดกระทรวงกลาโหม ได้เล็งเห็นถึงความเสียสละ ความทุ่มเทของบุคลากรเหล่านี้ จึงได้จัดกิจกรรมโครงการ "เติมพลัง เติมใจ ให้บุคลากรด่านหน้า" เพื่อแทนความห่วงใยจากสมาคมภริยาข้าราชการสํานักงานปลัดกระทรวงกลาโหม โดยมอบอาหารว่างและเครื่องดื่ม ให้กับทีมแพทย์และพยาบาล เจ้าหน้าที่หน่วยงานรัฐ รวมถึงเจ้าหน้าที่จิตอาสา ที่ให้บริการฉีดวัคซีน แก่ประชาชน ณ อาคารอเนกประสงค์ สํานักงานปลัดกระทรวงกลาโหม พื้นที่ศรีสมาน อีกด้วย
#สมาคมภริยาข้าราชการสํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ยกเว้นค่าทางด่วนหมายเลข 7 และ 9 ช่วงเทศกาลปีใหม่ 2565
วันอังคารที่ 21 ธันวาคม 2564
ยกเว้นค่าทางด่วนหมายเลข 7 และ 9 ช่วงเทศกาลปีใหม่ 2565
วันพฤหัสบดีที่ 16 ธันวาคม 2564
ยกเว้นค่าทางด่วนหมายเลข 7 และ 9 ช่วงเทศกาลปีใหม่ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกในการเดินทางกลับภูมิลําเนาและท่องเที่ยวของประชาชนในช่วงเทศกาลปีใหม่ 2565 โดยอนุมัติหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และทางหลวงพิเศษหมายเลข 9 สายถนนวงแหวนรอบนอก กทม. หรือ ถ.กาญจนาภิเษก ตอนบางปะอิน-บางพลี และตอนพระประแดง-บางแค ช่วงพระประแดง-ต่างระดับบางขุนเทียน ตั้งแต่เวลา 00.01 น.ของวันพฤหัสบดีที่ 30 ธ.ค.2564 - เวลา 24.00 น. ของวันจันทร์ที่ 3 ม.ค.2565 ซึ่งเป็นวันหยุดชดเชยวันขึ้นปีใหม่ รวมเป็นวันหยุดต่อเนื่องในช่วงเทศกาลปีใหม่ทั้งสิ้น 4 วัน ทั้งนี้ เพื่อบรรเทาการจราจรโดยเฉพาะบริเวณหน้าด่านเก็บค่าผ่านทาง และแบ่งเบาภาระค่าใช้จ่ายในการเดินทางของประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-13 มีนาคมวันช้างไทย รัฐบาลย้ำนโยบายให้ความสำคัญทั้งการอนุรักษ์ช้างป่า ลดปัญหาความขัดแย้งระหว่างช้างกับชุมชน ยกมาตรฐานดูแลช้างเลี้ยงให้การใช้งานภาคท่องเที่ยวเป็นที่ยอมรับในระดับสากล
วันอาทิตย์ที่ 13 มีนาคม 2565
13 มีนาคมวันช้างไทย รัฐบาลย้ํานโยบายให้ความสําคัญทั้งการอนุรักษ์ช้างป่า ลดปัญหาความขัดแย้งระหว่างช้างกับชุมชน ยกมาตรฐานดูแลช้างเลี้ยงให้การใช้งานภาคท่องเที่ยวเป็นที่ยอมรับในระดับสากล
13 มีนาคมวันช้างไทย รัฐบาลย้ํานโยบายให้ความสําคัญทั้งการอนุรักษ์ช้างป่า ลดปัญหาความขัดแย้งระหว่างช้างกับชุมชน ยกมาตรฐานดูแลช้างเลี้ยง ให้การใช้งานในภาคท่องเที่ยวเป็นที่ยอมรับในระดับสากล
วันที่ 13 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องในโอกาสวันที่ 13 มี.ค. ของทุกปีเป็นวันช้างไทย รัฐบาลมีนโยบายโดยต่อเนื่องในการให้ความสําคัญกับการดูแลช้างสัตว์คู่บ้านคู่เมืองของไทยมาแต่โบราณ ทั้งในส่วนการอนุรักษ์ช้างป่าและการยกระดับมาตรฐานดูแลช้างเลี้ยงให้เป็นที่ยอมรับของสากล
สําหรับส่วนของช้างป่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายเกี่ยวกับการอนุรักษ์ช้างมาโดยต่อเนื่อง กระทรวงทรัพยากรธรรมชาติและสิ่งแวดล้อมได้ร่วมกับหน่วยงานทั้งรัฐและเอกชนมีโครงการอนุรักษ์ช้างทําให้แนวโน้มประชากรช้างมีจํานวนเพิ่มขึ้นต่อเนื่อง โดยข้อมูลปัจจุบันมีช้างป่าอาศัยอยู่ตามธรรมชาติประมาณ 3,168-3,440 ตัว ในเขตรักษาพันธุ์สัตว์ป่าและอุทยานแห่งชาติ 69 แห่ง มีผืนป่าที่เป็นแหล่งอาศัยของช้างป่าราว 52,000 ตร.กม.
อย่างไรก็ตาม ยังคงมีปัญหาช้างขาดแหล่งอาหารและน้ํา เนื่องจากป่าซึ่งเป็นแหล่งอาศัยของช้างถูกบุกรุกเพื่อเป็นที่ทํากิน ตลอดจนก่อสร้างโครงสร้างพื้นฐานต่าง ๆ ทําให้มีปัญหาช้างออกมาทําลายพืชผลเกษตรในชุมชน ซึ่งในกรณีนี้นายกรัฐมนตรีได้กําชับกระทรวงทรัพยากรธรรมชาติและสิ่งแวดล้อมในการวางแนวทางทั้งการป้องกันการบุกรุกพื้นที่ป่า ตลอดจนการฟื้นฟูป่าเสื่อมโทรมให้สามารถเป็นแหล่งอาหารของช้าง ลดความขัดแย้งระหว่างช้างกับชุมชน
น.ส.ไตรศุลี กล่าวว่า ทางด้านช้างเลี้ยงหรือช้างบ้าน นายกรัฐมนตรีได้ให้นโยบายกับหลายหน่วยงาน อาทิ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงเกษตรและสหกรณ์และหน่วยงานอื่นที่เกี่ยวข้อง ในการวางแนวทางปฏิบัติที่ถูกต้องเหมาะสมในการดูแลรักษาด้านต่าง ๆ เกี่ยวกับช้าง รวมถึงผู้ที่เกี่ยวข้องกับช้าง เช่น ควาญช้าง เจ้าของปางช้าง
โดยล่าสุด คณะรัฐมนตรี (ครม.) เมื่อวันที่ 8 มี.ค. 2565 ก็ได้อนุมัติหลักการร่างกฎกระทรวงกําหนดมาตรฐานสินค้าเกษตรสําหรับการปฏิบัติที่ดีสําหรับปางช้างเป็นมาตรฐานบังคับ พ.ศ. .... ซึ่งเป็นการกําหนดให้หลักเกณฑ์ต่าง ๆ เกี่ยวกับการดูแลช้างเป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตราย มีคู่มือการจัดการปางช้าง มีสัตวแพทย์ผู้ควบคุมปางช้างกํากับดูแลด้านสุขภาพช้าง มีการตรวจสุขภาพของช้างประจําปี เป็นต้น
“การเลี้ยงและการดูแลรักษาช้างทั้งช้างบ้านและช้างป่าของไทยได้ถ่ายทอดสืบต่อกันมาในลักษณะเฉพาะตัว แต่ปัจจุบันประเทศไทยมีช้างจํานวนมากถูกใช้ในภาคการท่องเที่ยว ที่ต้องมีการดูแลให้ได้มาตรฐานการดูแลสัตว์ที่เป็นสากล นายกรัฐมนตรีจึงได้มอบหมายหน่วยงานเกี่ยวข้องร่วมกันวางแนวทางปฏิบัติที่ดี ป้องกันปัญหาการทารุณกรรมช้าง ให้เกิดภาพลักษณ์ที่ดีเกี่ยวกับการเลี้ยงช้างให้เป็นที่ยอมรับของผู้ที่เกี่ยวข้องทั้งในและต่างประเทศ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ข่าวดี “พื้นที่แหล่งอนุรักษ์ทะเลอันดามัน” อยู่ในบัญชีรายชื่อเบื้องต้นแล้ว (Tentative List) เตรียมเสนอขึ้นทะเบียนเป็นมรดกโลกทางธรรมชาติ
วันพฤหัสบดีที่ 20 มกราคม 2565
ข่าวดี “พื้นที่แหล่งอนุรักษ์ทะเลอันดามัน” อยู่ในบัญชีรายชื่อเบื้องต้นแล้ว (Tentative List) เตรียมเสนอขึ้นทะเบียนเป็นมรดกโลกทางธรรมชาติ
.....
นายธนกร วังบุญคงชนะ โฆษกประจําสํานักนายกรัฐมนตรี เผย ภายหลังคณะรัฐมนตรีเห็นชอบนําเสนอแหล่งมรดกทางธรรมชาติพื้นที่แหล่งอนุรักษ์ทะเลอันดามัน เพื่อเสนอขึ้นทะเบียนเป็นแหล่งมรดกโลกต่อศูนย์มรดกโลก องค์การยูเนสโก กรุงปารีส ประเทศฝรั่งเศสนั้น
.
ล่าสุด เว็บไซต์ของศูนย์มรดกโลก องค์การยูเนสโกได้บรรจุ “พื้นที่แหล่งอนุรักษ์ทะเลอันดามัน” ไว้ในบัญชีรายชื่อเบื้องต้น (Tentative List) เพื่อเสนอขอขึ้นทะเบียนเป็นแหล่งมรดกโลกทางธรรมชาติเป็นที่เรียบร้อยแล้ว
.
ทั้งนี้ นายกฯ ได้แสดงความรู้สึกยินดีพร้อมกล่าวชื่นชมหน่วยงานที่เกี่ยวข้อง ที่ได้เดินหน้าผลักดันจนประสบความสําเร็จไปขั้นหนึ่ง พร้อมขอให้ทุกหน่วยงานคํานึงถึงทรัพยากรธรรมชาติ ประโยชน์ของประชาชนในพื้นที่ และประเทศเป็นหลัก
.
การขึ้นทะเบียนเป็นแหล่งมรดกโลกทางธรรมชาตินั้น จะนํามาซึ่งความภาคภูมิใจให้คนไทย รวมทั้งเป็นการอนุรักษ์ธรรมชาติอย่างยั่งยืนอีกทางหนึ่งด้วย
.
อ่านเพิ่มเติม คลิกhttps://www.thaigov.go.th/news/contents/details/50671
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วันเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว
วันพุธที่ 28 กรกฎาคม 2564
วันเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว
#ทรงพระเจริญ
ด้วยเกล้าด้วยกระหม่อม ขอเดชะ ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-Prime Minister of the Kingdom of Thailand sent a congratulatory letter to H.E. Mr. KISHIDA Fumio, Prime Minister of Japan, on the occasion of his assumption of office
วันพุธที่ 6 ตุลาคม 2564
Prime Minister of the Kingdom of Thailand sent a congratulatory letter to H.E. Mr. KISHIDA Fumio, Prime Minister of Japan, on the occasion of his assumption of office
Prime Minister of the Kingdom of Thailand sent a congratulatory letter to H.E. Mr. KISHIDA Fumio, Prime Minister of Japan, on the occasion of his assumption of office
On 4 October 2021, H.E. General Prayut Chan-o-cha, Prime Minister of the Kingdom of Thailand, sent a congratulatory letter to H.E. Mr. KISHIDA Fumio, Prime Minister of Japan, on the occasion of his assumption of office as follows:
Office of the Prime Minister,
Government House,
BANGKOK.
October B.E. 2564 (2021)
Excellency,
On behalf of the Royal Thai Government and people of the Kingdom of Thailand, I have the honour to extend to you my sincere congratulations on your election as President of the Liberal Democratic Party (LDP) of Japan and appointment as Prime Minister of Japan. Your election clearly demonstrates the high trust and confidence placed on you to lead Japan towards continued progress and prosperity while proactively contributing to the international community during a time of many unprecedented challenges to human security, world peace, and the global economy.
I would like to take this opportunity to commend the strong bonds of friendship and cooperation between Thailand and Japan that have flourished for many years. Next year marks the 135th anniversary of the establishment of diplomatic relations between our two countries, which is an important opportunity for us to commemorate our close and long-standing relations, including the warm friendship between our peoples. In this regard, I look forward to working closely with you to build upon the Comprehensive Strategic Partnership between Thailand and Japan so that we may continue to mutually benefit from the prominent areas in our collaboration, and also contribute towards strengthening our region and international cooperation at large.
I would also like to take this opportunity to wish you a successful outcome in the general elections in Japan this coming November.
Accept, Excellency, the assurances of my highest consideration.
General         (Ret.)
(Prayut Chan-o-cha)
Prime Minister of the Kingdom of Thailand
His Excellency
Mr. KISHIDA Fumio,
Prime Minister of Japan,
TOKYO.
https://www.mfa.go.th/en/content/pmmessagetonewjapanesepm05102564-2
รัฐบาลไทย-ข่าวทำเนียบรัฐบาล-พม. ร่วมกับ สปน. เตรียมถุงยังชีพช่วยเหลือกลุ่มเปราะบาง ครอบครัวผู้ป่วยติดเตียง เดือดร้อนจากโควิด-19 ใน กทม. และปริมณฑล
วันศุกร์ที่ 13 สิงหาคม 2564
พม. ร่วมกับ สปน. เตรียมถุงยังชีพช่วยเหลือกลุ่มเปราะบาง ครอบครัวผู้ป่วยติดเตียง เดือดร้อนจากโควิด-19 ใน กทม. และปริมณฑล
พม. ร่วมกับ สปน. เตรียมถุงยังชีพช่วยเหลือกลุ่มเปราะบาง ครอบครัวผู้ป่วยติดเตียง เดือดร้อนจากโควิด-19 ใน กทม. และปริมณฑล
เมื่อวันที่ 28 ก.ค. 64เวลา 09.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคโควิด-19 ระลอกใหม่ ส่งผลกระทบทั้งเศรษฐกิจและสังคมในวงกว้างทั่วประเทศ ทําให้ประชาชนจํานวนมากได้รับความเดือดร้อนและความยากลําบาก โดยเฉพาะกลุ่มเปราะบางที่มีความเสี่ยงสูง ทั้งเด็ก ผู้สูงอายุ คนพิการ ผู้ป่วยติดเตียง คนเร่ร่อน ไร้บ้าน และผู้ด้อยโอกาส ซึ่งเป็นกลุ่มเป้าหมายที่กระทรวง พม. ต้องให้ความช่วยเหลือดูแล ทั้งในระยะเร่งด่วนและระยะยาวอย่างยั่งยืน ทั้งนี้ กระทรวง พม. จึงได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดหาถุงยังชีพเพื่อนําไปส่งต่อความช่วยเหลือให้กลุ่มเปราะบาง ครอบครัวผู้ป่วยติดเตียง และประชาชนที่กําลังประสบปัญหาความเดือดร้อนในพื้นที่กรุงเทพมหานครและปริมณฑล ซึ่งเป็นกลุ่มจังหวัดพื้นที่ควบคุมเข้มงวดและสูงสุด
นางพัชรี กล่าวเพิ่มเติมว่า วันนี้ (28 ก.ค. 64) กระทรวง พม. จึงได้เริ่มจัดถุงยังชีพเป็นวันแรก สําหรับนําไปแจกจ่ายช่วยเหลือกลุ่มเปราะบาง ครอบครัวผู้ป่วยติดเตียง และประชาชนที่เดือดร้อนจากโรคโควิด-19 ในพื้นที่กรุงเทพมหานครและปริมณฑล โดยได้รับการจัดสรรเงินบริจาคฯ เพื่อจัดหาถุงยังชีพ จํานวน 6,796 ชุด รวมเป็นเงิน 6,796,000 บาท ซึ่งถุงยังชีพ ประกอบด้วย 1) ข้าวสารขาวคุณภาพดี ไม่น้อยกว่า 5 กิโลกรัม จํานวน 1 ถุง 2) ปลากระป๋องชนิดฝาดึง ขนาดไม่น้อยกว่า 155 กรัม จํานวน 7 กระป๋อง 3) ผักกาดกระป๋องชนิดฝาดึง ขนาดไม่น้อยกว่า 140 กรัม จํานวน 3 กระป๋อง 4) อาหารกระป๋องประเภทเนื้อสัตว์ที่ไม่ใช่ปลาซาดีนหรือปลาแมคคอเรลในซอสมะเขือเทศ ขนาดไม่น้อยกว่า 155 กรัม จํานวน 6 กระป๋อง 5) ข้าวสวยสําเร็จรูปบรรจุกระป๋อง ขนาดไม่น้อยกว่า 150 กรัม จํานวน 4 กระป๋อง 6) หน้ากากอนามัยทางการแพทย์ จํานวน 50 แผ่น 7) แอลกอฮอล์เจล ขนาดไม่น้อยกว่า 400 กรัม จํานวน 1 ขวด และ 8) ฟ้าทะลายโจรชนิดแคปซูลหรือเม็ด จํานวน 1 ชุด สําหรับ 5 วัน
รัฐบาลไทย-ข่าวทำเนียบรัฐบาล-กรมทางหลวง ดำเนินการโครงการ ก่อสร้างทางหลวงหมายเลข 1421 สายเชียงราย - อำเภอขุนตาล ตอนบ้านใหม่มงคล - อำเภอขุนตาล จังหวัดเชียงราย แล้วเสร็จ
วันศุกร์ที่ 21 มกราคม 2565
กรมทางหลวง ดําเนินการโครงการ ก่อสร้างทางหลวงหมายเลข 1421 สายเชียงราย - อําเภอขุนตาล  ตอนบ้านใหม่มงคล - อําเภอขุนตาล จังหวัดเชียงราย แล้วเสร็จ
รองรับการคมนาคมขนส่งระหว่างประเทศไทยกับประเทศเพื่อนบ้าน (R3A)
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินการโครงการก่อสร้างทางหลวงหมายเลข 1421 สายเชียงราย - อําเภอขุนตาล ตอนบ้านใหม่มงคล - อําเภอขุนตาล ตอน 1 และตอน 2 แล้วเสร็จ ระหว่าง กม. ที่ 19 - 48 ระยะทางยาวประมาณ 29 กิโลเมตร ในพื้นที่จังหวัดเชียงราย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาด้านคมนาคมและระบบโลจิสติกส์ให้ทางหลวงเชื่อมต่อระบบขนส่งทางหลวงหมายเลข 1421 สายเชียงราย - อําเภอขุนตาล อําเภอเชียงของ จังหวัดเชียงราย เป็นการพัฒนาโครงข่ายทางหลวงแนวใหม่ขนาด 4 ช่องจราจรต่อเนื่องจากจังหวัดเชียงราย เป็นเส้นทางหลักในการเดินทางไปยังสะพานมิตรภาพไทย - ลาว แห่งที่ 4 และรองรับการคมนาคมขนส่งระหว่างประเทศไทยกับประเทศเพื่อนบ้าน (R3A) ไทย - สปป.ลาว - จีน (คุณหมิง) กรมทางหลวงได้พิจารณาถึงการพัฒนาทางเศรษฐกิจและการค้าระหว่างประเทศ โดยพัฒนาทางหลวงให้สอดคล้องกับมาตรฐานอาเซียน จึงได้ทําการก่อสร้างทางหลวงหมายเลข 1421 ตอนเชียงราย - อําเภอขุนตาล แบ่งการก่อสร้างออกเป็น 3 ตอน แล้วเสร็จแล้ว 2 ตอน เหลือเพียงอีก 1 ตอน คือ ช่วงบ้านหัวดอย - บ้านใหม่มงคล ระยะทางอีกเพียง 19 กิโลเมตร มีความยาวครบตลอดทั้งสาย 48 กิโลเมตร ทางหลวงสายนี้มีจุดเริ่มต้นโครงการที่ กม. 0 ของทางหลวงหมายเลข 1152 บริเวณบ้านหัวดอย ตําบลท่าสาย อําเภอเมือง จังหวัดเชียงราย สิ้นสุดโครงการที่ กม. 48 ของทางหลวงหมายเลข 1020 บริเวณบ้านใหม่พัฒนา อําเภอขุนตาล จังหวัดเชียงราย ลักษณะการก่อสร้างเป็นมาตรฐานทางพิเศษ 4 ช่องจราจรตลอดแนวเส้นทาง ประกอบด้วย ช่องจราจรกว้าง 3.5 เมตร ข้างละ 2 ช่องทาง ไหล่ทางด้านในกว้าง 1.5 เมตร ไหล่ทางด้านนอกกว้าง 2.5 เมตร เกาะกลางแบบกดเป็นร่อง กว้าง 9.1 เมตร โดยบางช่วงใช้เกาะกลางแบบยก กว้าง 5.1 เมตร พร้อมระบบไฟฟ้าแสงสว่าง งบประมาณ 2,415,263,091 บาท
โครงการดังกล่าวช่วยเพิ่มประสิทธิภาพของการคมนาคมขนส่งบนโครงข่ายทางหลวงที่สําคัญระหว่างประเทศไทยกับประเทศเพื่อนบ้าน ให้มีความสะดวก ปลอดภัยในการใช้งาน มีความรวดเร็ว และลดเวลาในการเดินทาง รวมทั้งลดค่าใช้จ่ายในการเดินทาง ช่วยรองรับการเดินทางจากสะพานข้ามแม่น้ําโขงแห่งที่ 4 อําเภอเชียงของ - ห้วยทราย ตลอดจนส่งเสริมสนับสนุนยุทธศาสตร์ด้านโลจิสติกส์ของประเทศ การพัฒนาด้านเศรษฐกิจในพื้นที่โครงการและภาพรวมของประเทศทั้งในด้านเกษตร การบริการ การค้า การอุตสาหกรรม การคมนาคมขนส่ง และการท่องเที่ยว ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 9 – 15 กรกฎาคม 2564
วันศุกร์ที่ 16 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 9 – 15 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 9 – 15 กรกฎาคม 2564 พบการกระทําผิด จํานวน 468 คดี คิดเป็นเงินค่าปรับ 7.60 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 9 – 15 กรกฎาคม 2564) พบว่ามีการกระทําผิด จํานวน 468 คดี คิดเป็นเงินค่าปรับ 7.60 ล้านบาท โดยแยกเป็น สุรา จํานวน 274 คดี ค่าปรับ 2.46 ล้านบาท ยาสูบ จํานวน 112 คดี ค่าปรับ 2.39 ล้านบาท ไพ่ จํานวน 8 คดี ค่าปรับ 0.20 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 0.91 ล้านบาท น้ําหอม จํานวน 1 คดี ค่าปรับ 0.50 ล้านบาท รถจักรยานยนต์ จํานวน 37 คดี ค่าปรับ 0.63 ล้านบาท และสินค้าอื่น ๆ จํานวน 7 คดี ค่าปรับ 0.51 ล้านบาท โดยมีของกลางแยกเป็นน้ําสุรา จํานวน 1,662.045 ลิตร ยาสูบ จํานวน 5,112 ซอง ไพ่ จํานวน 868 สํารับ น้ํามันและผลิตภัณฑ์น้ํามัน จํานวน 20,985.000 ลิตร น้ําหอม จํานวน 1,939 ขวด รถจักรยานยนต์ จํานวน 47 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 15 กรกฎาคม 2564 พบว่ามีการกระทําผิด จํานวน 21,214 คดี คิดเป็นเงินค่าปรับ 479.51 ล้านบาท โดยแยกเป็น สุรา จํานวน 12,141 คดี ค่าปรับ 107.27 ล้านบาท ยาสูบ จํานวน 5,904 คดี ค่าปรับ 237.13 ล้านบาท ไพ่ จํานวน 449 คดี ค่าปรับ 6.99 ล้านบาท น้ํามันและผลิตภัณฑ์น้ํามัน จํานวน 1,048 คดี ค่าปรับ 56.68 ล้านบาท น้ําหอม จํานวน 86 คดี ค่าปรับ 3.74 ล้านบาท รถจักรยานยนต์ จํานวน 1,115 คดี ค่าปรับ จํานวน 29.52 ล้านบาท และสินค้าอื่น ๆ จํานวน 471 คดี ค่าปรับ 38.18 ล้านบาท โดยมีของกลางแยกเป็นน้ําสุรา จํานวน 1,664,152.554 ลิตร ยาสูบ จํานวน 683,848 ซอง ไพ่ จํานวน 36,331 สํารับ น้ํามันและผลิตภัณฑ์น้ํามัน จํานวน 1,617,716.000 ลิตร น้ําหอม จํานวน 123,463 ขวด รถจักรยานยนต์ จํานวน 1,938 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
วันพฤหัสบดีที่ 14 ตุลาคม 2564
ประกาศ ขสมก. ประจําวันที่ 14 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
ประกาศ ขสมก. ประจําวันที่ 14 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย
1 ) ผู้จัดการสาย 514 เพศชาย อายุ 56 ปี
2)นายท่าปล่อยรถโดยสารปรับอากาศ สาย 519 เพศชาย อายุ 55 ปี
3)พนักงานขับรถประจําสํานักงาน อู่สวนสยาม เขตการเดินรถที่ 2 เพศชาย อายุ 48 ปี ได้
4)พนักงานเติมน้ํามันรถโดยสาร อู่มีนบุรี เพศชาย อายุ 59 ปี
5)พนักงานเก็บค่าโดยสารรถปรับอากาศ สาย 26 เพศหญิง อายุ 51 ปี
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน”
วันพฤหัสบดีที่ 30 มิถุนายน 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน”
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “การจัดกิจกรรมส่งเสริมและสร้างโอกาสในการพัฒนาหมู่บ้านและชุมชน”
พี่น้องสมาชิกกองทุนหมู่บ้านและชุมชนเมือง
ผมรู้สึกยินดีและเป็นเกียรติอย่างยิ่งที่ได้มาพบปะกับทุกท่านในวันนี้ และขอส่งความระลึกถึง และความปรารถนาดีมายังพี่น้องสมาชิกกองทุนหมู่บ้านและชุมชนเมืองที่รักยิ่งทุกท่าน ทั้งนี้ ผมขอชื่นชมการดําเนินงานของกองทุนหมู่บ้านและชุมชนเมืองที่มีบทบาทสําคัญในการสร้างความเข้มแข็งให้แก่เศรษฐกิจชุมชนอันเป็นรากฐานสําคัญในการพัฒนาประเทศอย่างยั่งยืน และสร้างโอกาส สร้างงาน และสร้างรายได้ พร้อมกับการผลักดันการพัฒนาชุมชนอย่างเต็มศักยภาพในระดับพื้นที่ให้เจริญก้าวหน้าตลอดมา
รัฐบาลให้ความสําคัญและสนับสนุนกิจกรรมของกองทุนฯ ผ่านการจัดสรรงบประมาณการดําเนินโครงการตามแนวทางประชารัฐ โดยมุ่งหวังให้กองทุนฯ เดินหน้าสู่ความเข้มแข็งบนพื้นฐานความพอประมาณ ให้สมาชิกและชุมชนมีภูมิคุ้มกัน และเท่าทันต่อการเปลี่ยนแปลง ด้วยการปรับตัว ปรับรูปแบบกระบวนการผลิตและการตลาด เรียนรู้เทคโนโลยีและเครื่องมือใหม่ ๆ ซึ่งจะช่วยเสริมสร้างรายได้ เพื่อให้พี่น้องทุกคน อยู่ดีกินดี มีอาชีพที่มั่นคง และมีความสุขอย่างยั่งยืน
วันนี้ ก้าวสู่ศตวรรษที่ 21 ของกองทุนหมู่บ้านและชุมชนเมือง รัฐบาลยังคงมุ่งมั่นเสริมสร้างความมั่นคงให้แก่เศรษฐกิจชุมชน ผลักดันมาตรฐานเศรษฐกิจชุมชนให้เป็นสากล เสริมสร้างความสามารถในการแข่งขันให้กับภาครัฐและภาคเอกชน ผ่านการแลกเปลี่ยนความรู้และประสบการณ์ รวมถึงการถ่ายทอดเทคโนโลยีและนวัตกรรมตามแนวคิดการพัฒนาเศรษฐกิจชุมชน และเศรษฐกิจ BCG ในระยะยาว เพื่อยกระดับกองทุนหมู่บ้านและชุมชนเมืองสู่การเป็นกองทุนหมู่บ้านและชุมชนเมือง 4.0 ที่จะพัฒนาครอบคลุมในทุกมิติ ด้วยการใช้ศักยภาพในการบริหารจัดการร่วมกันด้วยความสามัคคี และความร่วมมือร่วมใจของทุกคนในชุมชนและทุกภาคส่วน ซึ่งจะก่อให้เกิดความภาคภูมิใจแก่ตนเอง ชุมชน และประเทศ
สุดท้ายนี้ ผมขอให้สมาชิกและภาคีเครือข่ายกองทุนหมู่บ้านและชุมชนเมืองทั่วประเทศ ได้ร่วมกันคิด ร่วมกันเรียนรู้ เพื่อสร้างมั่นคงทางเศรษฐกิจและสร้างความเข้มแข็งให้กับชุมชนและหมู่บ้านของท่าน พร้อมพัฒนาเพื่อตามรอยศาสตร์พระราชาตามหลักปรัชญาเศรษฐกิจพอเพียง และนําไปสู่การพึ่งพาตนเองอย่างสมบูรณ์และมีคุณภาพชีวิตที่ดีขึ้นอย่างเป็นรูปธรรม
ผมขอแสดงความยินดีกับผู้ที่ได้รับรางวัลทุกกองทุน และขอส่งกําลังใจให้แก่สมาชิกและภาคีเครือข่ายกองทุนหมู่บ้านทุกคนและชุมชนเมืองทั่วประเทศ ที่ร่วมขับเคลื่อนการดําเนินงาน เพื่อให้เกิดประโยชน์สูงสุดต่อหมู่บ้านและชุมชนอันเป็นที่รักยิ่งของพวกเรา และขออวยพรให้การดําเนินงานประสบความสําเร็จตามเป้าประสงค์ที่ตั้งไว้ทุกประการ เพื่อให้ทุกท่านพร้อมที่จะก้าวเดินไปข้างหน้าร่วมกันอย่างมั่นคง มั่งคั่ง และยั่งยืน เพื่ออนาคตที่ดีตามยุทธศาสตร์ชาติต่อไป
ขอบคุณครับ
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดประจวบคีรีขันธ์ วันที่ 12 พ.ค. นี้ ผู้ร่วมงานจะไม่ถูกดำเนินคดี
วันอังคารที่ 10 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดประจวบคีรีขันธ์ วันที่ 12 พ.ค. นี้ ผู้ร่วมงานจะไม่ถูกดําเนินคดี
กยศ.ร่วมจัดมหกรรมไกล่เกลี่ยหนี้สินครัวเรือนครั้งที่ 9 จ.ประจวบคีรีขันธ์ ในวันพฤหัสบดีที่ 12 พ.ค.2565 ณ ม.เทคโนโลยีราชมงคลรัตนโกสินทร์ วิทยาเขตวังไกลกังวล ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 9 จังหวัดประจวบคีรีขันธ์ ในวันพฤหัสบดีที่ 12 พฤษภาคม 2565 ณ มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 9 จังหวัดประจวบคีรีขันธ์ ในวันพฤหัสบดีที่ 12 พฤษภาคม 2565 ณ อาคารสัมมนาคารเฉลิมพระเกียรติ มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล อําเภอหัวหิน จังหวัดประจวบคีรีขันธ์ โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจาก ผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-​PM expresses deep condolences for the passing of former Japanese PM
วันศุกร์ที่ 8 กรกฎาคม 2565
​PM expresses deep condolences for the passing of former Japanese PM
​PM expresses deep condolences for the passing of former Japanese PM
Government Spokesperson Thanakorn Wangboonkongchana conveyed the condolences of Prime Minister and Defense Minister Gen Prayut Chan-o-cha on the passing of former Prime Minister of Japan Shinzo Abe, who had greatly contributed to the development of bilateral relations between Thailand and Japan.
According to the Prime Minister, the late Prime Minister Abe was a very capable person, and very much loved especially by the Japanese people. During the 8 years of his premiership, the late Prime Minister Abe had taken on an important role in promoting relations and friendship between Thailand and Japan. His visit to Thailand in 2013 was the first official visit of a Japanese leader in 11 years, and has laid strong foundation for bilateral relations and cooperation between both countries. He had also been a strong supporter for ASEAN-Japan relations during the past several years.
On behalf of the Thai Government and people, the Prime Minister expressed profound condolences to the family of the late Prime Minister Abe, and the Japanese Government and people for such a loss.
รัฐบาลไทย-ข่าวทำเนียบรัฐบาล-สำนักพระราชวัง ขอเชิญชวนประชาชนร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 9 สิงหาคม 2565
สํานักพระราชวัง ขอเชิญชวนประชาชนร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา วันที่ ๑๒ สิงหาคม ๒๕๖๕ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๗ – ๑๓ สิงหาคม ๒๕๖๕
รัฐบาลไทย-ข่าวทำเนียบรัฐบาล-รัฐบาลเปิดสถานีกลางบางซื่อแล้ว สำหรับกลุ่มผู้สูงอายุและกลุ่ม 7 โรคเสี่ยงใน กทม.ที่ถูกเลื่อนนัด โทรแจ้งเข้ารับการฉีดวัคซีนโควิด-19 เพื่อนัดวันเวลาฉีด รองรับ 2,000 คนต่อวัน
วันพฤหัสบดีที่ 17 มิถุนายน 2564
รัฐบาลเปิดสถานีกลางบางซื่อแล้ว สําหรับกลุ่มผู้สูงอายุและกลุ่ม 7 โรคเสี่ยงใน กทม.ที่ถูกเลื่อนนัด โทรแจ้งเข้ารับการฉีดวัคซีนโควิด-19 เพื่อนัดวันเวลาฉีด รองรับ 2,000 คนต่อวัน
รัฐบาลเปิดสถานีกลางบางซื่อแล้ว สําหรับกลุ่มผู้สูงอายุและกลุ่ม 7 โรคเสี่ยงใน กทม.ที่ถูกเลื่อนนัด โทรแจ้งเข้ารับการฉีดวัคซีนโควิด-19 เพื่อนัดวันเวลาฉีด รองรับ 2,000 คนต่อวัน
วันที่ 17 มิถุนายน 2564 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า กลุ่มผู้สูงอายุ และผู้มี 7 กลุ่มโรคกลุ่มเรื้อรัง ที่ลงทะเบียนในระบบ “หมอพร้อม” ในเขตกรุงเทพมหานคร แต่ถูกเลื่อนนัดออกไปก่อนนั้น สามารถติดต่อนัดฉีดวัคซีนโควิด-19 ได้ใหม่ที่ศูนย์ฉีดวัคซีนกลางสถานีกลางบางซื่อ ผ่านระบบคอลเซ็นเตอร์ “หมอพร้อม” ที่หมายเลข 02-792-2333 ซึ่งมีเกือบ 200 คู่สาย ทั้งนี้ ได้เตรียมวัคซีนเพื่อฉีดกลุ่มเปราะบางกลุ่มนี้โดยเฉพาะ โดยตั้งเป้ารองรับได้ 2,000 คน/วัน
โฆษกประจําสํานักนายกรัฐมนตรียังเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 มีความห่วงใยกลุ่มผู้สูงวัย และผู้ที่มี 7 กลุ่มโรคเรื้อรัง ซึ่งเป็นกลุ่มที่ควรได้รับวัคซีนโควิด-19 เป็นลําดับแรก รวมทั้งกรุงเทพมหานครยังจัดอยู่ในพื้นที่ที่ยังคงมีการแพร่ระบาดหนักของโควิด-19 ดังนั้นเพื่อลดความเสี่ยงในการป่วยแล้อาจมีอาการรุนแรงจนถึงเสียชีวิตได้ จึงมอบหมายให้หน่วยงานที่เกี่ยวข้อง เร่งช่วยเหลือและให้การสนับสนุนเพื่อให้บุคคลกลุ่มนี้ได้รับการฉีดวัคซีนโดยเร็วภายใน 2 เดือนนี้ สําหรับผู้ที่ลงทะเบียนผ่านหมอพร้อมในพื้นที่กรุงเทพมหานคร และไม่ได้รับแจ้งว่ามีการเลื่อนนัดจากโรงพยาบาลที่ได้ลงทะเบียนไว้แล้วนั้น ก็ยังคงสามารถเข้ารับบริการฉีดวัคซีนในวัน เวลา และโรงพยาบาลเดิมได้ตามปกติ
“สําหรับการกระจายวัคซีนในครึ่งหลังของเดือนมิถุนายนนี้ ทราบจากหน่วยงานที่เกี่ยวข้องว่า จะสามารถจัดส่งวัคซีนและกระจายได้ตามแผน อย่างไรก็ตาม รัฐบาลจะเร่งจัดหาวัคซีนเข้ามาเพิ่มเติมอย่างต่อเนื่องทั้งจากผู้ผลิตรายเดิมและรายใหม่ ๆ เพื่อให้เพียงพอในการฉีดวัคซีนให้กับประชาชน และนําไปสู่การมีภูมิคุ้มกันหมู่ และเพื่อเดินหน้าไปสู่เป้าหมายการเปิดประเทศภายใน 120 วัน ตามนโยบายของนายกรัฐมนตรี” นายอนุชา กล่าว
รัฐบาลไทย-ข่าวทำเนียบรัฐบาล-พม. ชู บาริสต้า วัยเก๋า ทำงานที่ Café Amazon for Chance สาขากระทรวง พม.
วันพุธที่ 12 มกราคม 2565
พม. ชู บาริสต้า วัยเก๋า ทํางานที่ Café Amazon for Chance สาขากระทรวง พม.
พม. ชู บาริสต้า วัยเก๋า ทํางานที่ Café Amazon for Chance สาขากระทรวง พม.
วันนี้ (12 ม.ค. 65) เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ตามที่ เพจ Facebook มนุษย์กรุงเทพฯ นําเสนอเรื่องราวของหญิงสูงอายุคนหนึ่งที่ทํางานเป็นบาริสต้าที่ ร้านกาแฟคาเฟ่อเมซอนเพื่อการสร้างโอกาส (Café Amazon for Chance) สาขากระทรวง พม. เป็นเวลาเกือบสองปี จากการสมัครเข้าร่วมโครงการ Café Amazon for Chance ที่เปิดรับคน 4 กลุ่ม ได้แก่ ผู้พิการทางการได้ยิน ผู้พิการทางการเรียนรู้ ทหารผ่านศึก และผู้สูงวัย ซึ่งเป็นความร่วมมือระหว่างกระทรวง พม. และ บริษัท ปตท. น้ํามันและการค้าปลีก จํากัด (มหาชน) โดยหญิงสูงอายุดังกล่าวเคยทํางานด้านการเงินมาก่อน แล้วตัดสินใจเออร์ลีรีไทร์ ตอนอายุ 55 ปี และทํางานการเงินมาตลอด สําหรับการทํางานเป็นบาริสต้า มีการฝึกปฏิบัติทุกขั้นตอนจากการทํางานจริง ตั้งแต่ตักน้ําแข็ง กดกาแฟ ปาดกาแฟ ชงตามสูตร ทําเมนูปั่น และส่งเครื่องดื่มให้ลูกค้า ซึ่งจะฝึกทําไปด้วยจําสูตรไปด้วย ต้องจําทั้งหมด 62 สูตร ยังไม่รวมสูตรใหม่ ๆ ประจําเดือน โดยใช้วิธีจําด้วยความเข้าใจ เช่น กาแฟทุกแบบตั้งต้นด้วยเอสเปรสโซ่ หลังจากนั้นเพิ่มนม ความหวาน และท็อปปิ้งต่าง ๆ แล้วใส่ให้ครบตามนั้น จนมีความคล่องขึ้นได้ใช้เวลาจําสูตรเพียง 6 วันเท่านั้น ขณะนี้ หญิงสูงอายุดังกล่าวทํางานเป็นบาริสต้าที่ร้านกาแฟคาเฟ่อเมซอนเพื่อการสร้างโอกาส (Café Amazon for Chance) สาขากระทรวง พม. มาเกือบสองปี โดยทํางานสัปดาห์ละ 5 วัน เป็นงานบริการที่ต้องเจอลูกค้าทั้งวัน บางช่วงมีความกดดัน บางวันลูกค้าหน้าร้านเยอะและไรเดอร์ที่มาถึงแล้วอยากได้ของทันที ทั้งนี้ หญิงสูงอายุดังกล่าวอยากใช้ชีวิตอย่างมีคุณค่า ทั้งดูแลร่างกายให้แข็งแรง ไม่เบียดเบียนลูกหลาน ทําตัวให้เป็นประโยชน์ สามารถยืนด้วยขาของตัวเอง แม้อยู่ในวัยเกษียณแล้วมีความภูมิใจในตัวเองได้ และจะทํางานที่นี่ไปจนกว่าจะทําไม่ไหว
นางสาวแรมรุ้ง กล่าวต่อไปว่า ตนขอชื่นชมหญิงสูงอายุดังกล่าวที่เป็นแบบอย่างที่ดีในการชีวิตด้วยการเรียนรู้ตลอดชีวิต และพึ่งพาตนเองด้วยการทํางาน เป็นการสร้างคุณค่าและความภาคภูมิใจในตนเอง สําหรับร้านกาแฟคาเฟ่อเมซอนเพื่อการสร้างโอกาส (Café Amazon for Chance) สาขากระทรวง พม. เป็นความร่วมมือระหว่างกระทรวง พม. และ บริษัท ปตท. น้ํามันและการค้าปลีก จํากัด (มหาชน) ในรูปแบบการดําเนินกิจการเพื่อสังคม (Social Enterprise : SE) โดยมีวัตถุประสงค์เพื่อสร้างโอกาสให้ประชาชนกลุ่มเป้าหมายในความดูแลของกระทรวง พม. ได้รับการพัฒนาศักยภาพ ฝึกทักษะอาชีพ และส่งเสริมอาชีพผู้สูงอายุในการจ้างงานผู้สูงอายุเป็นบาริสต้า ซึ่งภายในร้านยังมีการนําสินค้าและผลิตภัณฑ์ของคนไร้ที่พึ่ง สมาชิกนิคมสร้างตนเอง ราษฎรบนพื้นที่สูง มาจัดจําหน่าย เพื่อสร้างรายได้ให้กับตนเองและครอบครัว รวมทั้งนํารายได้บางส่วนจากโครงการไปพัฒนาคุณภาพชีวิตกลุ่มเป้าหมายอีกด้วย
รัฐบาลไทย-ข่าวทำเนียบรัฐบาล-รองปลัด กษ. ยืนยันต่อชุมนุมสหกรณ์โคนมฯ
วันอังคารที่ 16 สิงหาคม 2565
รองปลัด กษ. ยืนยันต่อชุมนุมสหกรณ์โคนมฯ
เตรียมเสนอ ครม. พิจารณาปรับราคาน้ํานมดิบ 1.50 บาท คาดสามารถเข้า ครม. ได้ภายในสัปดาห์หน้า
นายประยูร อินสกุล รองปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้ชุมนุมสหกรณ์โคนมแห่งประเทศไทย จํากัด จากทุกภาคของประเทศไทย เข้าพบ ณ ห้องประชุมกระทรวงเกษตรและสหกรณ์ เพื่อติดตามความคืบหน้ากรณีขออนุมัติปรับเพิ่มราคาน้ํานมดิบ เพื่อช่วยเหลือเกษตรกรโคนม (ขอปรับเพิ่มขึ้นกิโลกรัมละ 2.25 บาท) โดยขอปรับราคากลางรับซื้อน้ํานมดิบหน้าศูนย์รวบรวมน้ํานมดิบในปี 2565 จากกิโลกรัมละ 17.50 บาทเป็น 19.75 บาทและขอปรับราคากลางรับซื้อน้ํานมโคหน้าโรงงานแปรรูปผลิตภัณฑ์นมในปี 2565 จากกิโลกรัมละ 19 บาท เป็นกิโลกรัมละ 21.25 บาท
ในส่วนของกระทรวงเกษตรและสหกรณ์ ได้เสนอข้อมูลดังกล่าวต่อคณะรัฐมนตรี (ครม.) เพื่อพิจารณาให้ความเห็นชอบปรับราคาน้ํานมดิบ 1.50 บาท โดยคาดว่าจะสามารถเข้า ครม. ได้ภายในสัปดาห์หน้า (23 ส.ค.65) และในส่วนของกรมปศุสัตว์จะดําเนินการจัดทําโครงการเพื่อให้รัฐบาลช่วยเหลือเกษตรกร 0.75 บาทต่อกิโลกรัม เป็นระยะเวลา 3 เดือน (90 วัน) และหลังจากสิ้นสุดระยะเวลาตามโครงการให้คณะกรรมการโคนมและผลิตภัณฑ์นม (มิลค์บอร์ด) พิจารณาแนวทางในการให้ความช่วยเหลือเกษตรกรที่ได้รับความเดือดร้อนต่อไป
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงยุติธรรมรับมอบหน้ากากอนามัย จาก UNODC เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจำ
วันพุธที่ 16 มิถุนายน 2564
​รัฐมนตรีว่าการกระทรวงยุติธรรมรับมอบหน้ากากอนามัย จาก UNODC เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจํา
​รัฐมนตรีว่าการกระทรวงยุติธรรมรับมอบหน้ากากอนามัย จาก UNODC เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจํา
ในวันพุธที่ ๑๖ มิถุนายน ๒๕๖๔ เวลา ๑๐.๐๐ น. ณ กระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานรับมอบการบริจาคหน้ากากอนามัย จํานวน ๑,๕๐๐,๐๐๐ ชิ้น จากสํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime ) หรือ UNODC โดยการสนับสนุนจากสหรัฐอเมริกา เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจําและทัณฑสถาน โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นผู้แทนลงนามในเอกสารส่งมอบ ร่วมกับ Mr. Jeremy Douglas ผู้แทน UNODC ประจําภูมิภาคเอเชียแปซิฟิก พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายนิยม เติมศรีสุข รองปลัดกระทรวงยุติธรรม นายวีระกิตติ์ หาญปริพรรณ์ รองอธิบดีกรมราชทัณฑ์ และผู้แทนที่เกี่ยวข้อง เข้าร่วม โดย กระทรวงยุติธรรมจะนําอุปกรณ์ดังกล่าว ไปใช้ในการป้องกันการแพร่ระบาดของ COVID-19 ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาข่าวปลอมและข่าวบิดเบือน
วันอาทิตย์ที่ 29 สิงหาคม 2564
รัฐบาลเร่งแก้ปัญหาข่าวปลอมและข่าวบิดเบือน
วันอาทิตย์ที่ 29 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าแก้ไขปัญหาข่าวปลอมและข่าวบิดเบือนโดยบูรณาการการทํางานร่วมกันระหว่างส่วนราชการ โฆษกกระทรวง สํานักโฆษก กรมประชาสัมพันธ์ และศูนย์ต่อต้านข่าวปลอม โดยจัดตั้งศูนย์ต่อต้านข่าวปลอมภายในกระทรวงและกําหนดให้การชี้แจงข้อเท็จจริงและแก้ไขข่าวปลอมเป็นภารกิจของส่วนราชการและถือเป็นตัวชี้วัดผลการปฏิบัติงานของหัวหน้าส่วนราชการ รัฐวิสาหกิจ และองค์การมหาชนด้วย เนื่องจากข่าวปลอมและข่าวบิดเบือนหลายประเด็นส่งผลกระทบต่อความมั่นคงของประเทศและสวัสดิภาพความปลอดภัยของประชาชน โดยเฉพาะเรื่องที่เกี่ยวกับโรคโควิด-19 นอกจากนี้ รัฐบาลขอความร่วมมือประชาชนใช้วิจารณญาณในการติดตามข่าวสารและไม่ส่งต่อข้อมูลจากแหล่งที่มาที่ขาดความน่าเชื่อถือ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงได้รับรางวัล “ระดับดีเด่น” ประเภทโครงการหน่วยงานรัฐที่มีการปฏิบัติตามมาตรการในรายงานการประเมินผลกระทบสิ่งแวดล้อมประจำปี 2564
วันจันทร์ที่ 8 สิงหาคม 2565
กรมทางหลวงได้รับรางวัล “ระดับดีเด่น” ประเภทโครงการหน่วยงานรัฐที่มีการปฏิบัติตามมาตรการในรายงานการประเมินผลกระทบสิ่งแวดล้อมประจําปี 2564
(EIA Monitoring Awards 2021) ประจําปี 2564
ตามที่กระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายและติดตามกําชับให้หน่วยงานในสังกัดดําเนินการพัฒนาระบบโครงสร้างพื้นฐานด้านคมนาคมให้เกิดความสะดวกและปลอดภัยแก่ประชาชน โดยคํานึงถึงความยั่งยืนและเป็นมิตรต่อสิ่งแวดล้อม วันนี้ (8 ส.ค. 2565) นายสราวุธ ทรงศิวิไล อธิบดีกรมทางหลวง เข้ารับรางวัลสถานประกอบการที่ปฏิบัติตามมาตรการในรายงานการประเมินผลกระทบสิ่งแวดล้อมประจําปี 2564 (EIA Monitoring Awards2021) โดยนายวราวุธ ศิลปอาชา รัฐมนตรีว่าการกระทรวงทรัพยากรธรรมและสิ่งแวดล้อมเป็นผู้มอบรางวัล ในงาน การประชุมวิชาการของสํานักงานนโยบายและแผนทรัพยากรธรรมชาติและสิ่งแวดล้อม (สผ.) ประจําปี พ.ศ. 2565 ภายใต้แนวคิด "47 ปี สผ. สืบสานปรัชญาเศรษฐกิจพอเพียง เพื่อการพัฒนาที่ยั่งยืน" ณ ห้องแกรนด์บอลลูม โรงแรมมิราเคิลแกรนด์ คอนเวนชั่น กรุงเทพมหานคร โดยมีโครงการของกรมทางหลวงได้รับรางวัล "ระดับดีเด่น" จํานวน 2 โครงการ ได้แก่ โครงการทางหลวงพิเศษระหว่างเมือง สายพัทยา - มาบตาพุด และโครงการทางหลวงแนวใหม่เลี่ยงเมืองเชียงราย ตอนแยกทางหลวงหมายเลข 1211 - แยกทางหลวงหมายเลข 1207
การจัดงานมอบรางวัลElAMonitoring Awards2021 ครั้งนี้ เพื่อนําเสนอผลการดําเนินงานสําคัญของสํานักงานนโยบายและแผนทรัพยากรธรรมชาติและสิ่งแวดล้อม และผลสําเร็จของโครงการที่ได้รับการสนับสนุนงบประมาณจากกองทุนสิ่งแวดล้อมในโอกาส 30 ปี ของกองทุนสิ่งแวดล้อม โดยมีการมอบรางวัลEA Monitoring Awards2021 มอบรางวัลเครือข่ายกองทุนสิ่งแวดล้อม และการมอบประกาศเกียรติคุณสําหรับเทศบาลภายใต้กรอบความร่วมมืออาเชียนด้านสิ่งแวดล้อมเมืองที่ยั่งยืน ประจําปี 2564 และในส่วนของการประชุมวิชาการฯ จะเป็นเวทีการแลกเปลี่ยนองค์ความรู้ ประสบการณ์ และเสริมสร้างศักยภาพความร่วมมือของภาคีเครือข่ายในการสนับสนุนการขับเคลื่อนการดําเนินงานที่เกี่ยวข้องด้านการบริหารจัดการทรัพยากรธรรมชาติและสิ่งแวดล้อมที่จะนําไปสู่การพัฒนาที่ยั่งยืนต่อไป
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม และหน่วยงานบริหารความปลอดภัยทางทะเล ของสาธารณรัฐประชาชนจีน ร่วมกันจัดการฝึกอบรมว่าด้วยการสร้างเสริมศักยภาพความปลอดภัยของเรือโดยสาร
วันเสาร์ที่ 10 กรกฎาคม 2564
กรมเจ้าท่า กระทรวงคมนาคม และหน่วยงานบริหารความปลอดภัยทางทะเล ของสาธารณรัฐประชาชนจีน ร่วมกันจัดการฝึกอบรมว่าด้วยการสร้างเสริมศักยภาพความปลอดภัยของเรือโดยสาร
...
กรมเจ้าท่า กระทรวงคมนาคม และหน่วยงานบริหารความปลอดภัยทางทะเล (China Maritime Safety Administration) ของสาธารณรัฐประชาชนจีน ร่วมกันจัดการฝึกอบรมว่าด้วยการสร้างเสริมศักยภาพความปลอดภัยของเรือโดยสารภายใต้กรอบการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ASEAN Regional Forum Training on Ferry Safety Capacity Building) ระหว่างวันที่ 22 – 25 มิถุนายน 2564 และ 5-9 กรกฎาคม 2564 ผ่านระบบการประชุมทางไกล
นายสมชาย สุมนัสขจรกุล รองอธิบดีกรมเจ้าท่าด้านวิชาการ ผู้แทนกรมเจ้าท่า เป็นประธานร่วมกับฝ่ายจีน ในพิธีปิดการฝึกอบรมว่าด้วยการสร้างเสริมศักยภาพความปลอดภัยของเรือโดยสารภายใต้กรอบการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก ผ่านระบบการประชุมทางไกล ในวันที่ 9 กรกฎาคม 2564 ณ ห้องประชุมชํานาญนาวา โดยนายสมชาย สุมนัสขจรกุล ได้ร่วมกล่าวเปิดการฝึกอบรมดังกล่าวกับนาง Zeng Hui รองผู้อํานวยการหน่วยงานบริหารความปลอดภัยทางทะเล ของสาธารณรัฐประชาชนจีน
การฝึกอบรมนี้จัดขึ้นระหว่างวันที่ 22-25 มิถุนายน 2564 และ 5-9 กรกฎาคม 2564 ผ่านระบบการประชุมทางไกล มีผู้เข้าร่วมการฝึกอบรมทั้งหมด 198 ท่าน จากประเทศสมาชิกอาเซียน ประเทศคู่เจรจา ประเทศผู้สังเกตการณ์ องค์กรระหว่างประเทศ นักศึกษาจากมหาวิทยาลัยทางทะเลโลก ผู้แทนกรมเจ้าท่าจากหน่วยงานส่วนกลาง หน่วยงานเจ้าท่าภูมิภาคและสาขา และผู้ประกอบการเรือโดยสาร เข้าร่วมการฝึกอบรม โดยมีวิทยากรและผู้ทรงคุณวุฒิด้านความปลอดภัยทางทะเลจาก คณะกรรมการเศรษฐกิจและสังคมแห่งเอเชียและแปซิฟิก หน่วยงานบริหารความปลอดภัยทางทะเลของสาธารณรัฐประชาชนจีน องค์การทางทะเลระหว่างประเทศ มหาวิทยาลัยทางทะเลโลก ที่ปรึกษาด้านทะเลระหว่างประเทศ รวมถึงสํานักความปลอดภัยและสิ่งแวดล้อมทางน้ําและสํานักมาตรฐานเรือ กรมเจ้าท่า ร่วมเป็นผู้ฝึกสอนในการฝึกอบรมดังกล่าว ในระหว่างการฝึกอบรมดังกล่าว วิทยากรและผู้เข้าร่วมการฝึกอบรมได้ร่วมกันแลกเปลี่ยนองค์ความรู้ ประสบการณ์และแนวปฏิบัติที่ดีเรื่องความปลอดภัยของเรือโดยสาร อาทิ ความร่วมมือด้านความปลอดภัยของเรือโดยสารในระดับภูมิภาคและระดับระหว่างประเทศ รูปแบบของอุบัติเหตุและสาเหตุการเกิดอุบัติเหตุของเรือโดยสาร เทคโนโลยีและมาตรการในการบริหารจัดการความปลอดภัยของเรือโดยสาร กลไกการบริหารจัดการความปลอดภัยของเรือโดยสารที่รอบด้าน ปฏิบัติการค้นหาและช่วยเหลือ การตรวจเรือโดยสาร อุปกรณ์ความปลอดภัยบนเรือโดยสาร การฝึกอบรมลูกเรือของเรือโดยสาร รวมถึงได้มีการหารือและรับทราบพัฒนาการของร่างตัวแบบข้อบังคับสําหรับเรือโดยสาร (Model Regulation) ร่วมกับองค์การทางทะเลระหว่างประเทศ โดยเมื่อตัวแบบข้อบังคับดังกล่าวเสร็จสิ้นจะเป็นแนวทางการปฏิบัติที่จะยกระดับความปลอดภัยของเรือโดยสารของประเทศสมาชิกอาเซียนและประเทศคู่เจรจา ต่อไป
รัฐบาลไทย-ข่าวทำเนียบรัฐบาล-“ชัยวุฒิ” ยกเทศบาลเมืองป่าตองหนึ่งในต้นแบบสมาร์ท ซิตี้
วันอาทิตย์ที่ 10 ตุลาคม 2564
“ชัยวุฒิ” ยกเทศบาลเมืองป่าตองหนึ่งในต้นแบบสมาร์ท ซิตี้
“ชัยวุฒิ” ยกเทศบาลเมืองป่าตองหนึ่งในต้นแบบสมาร์ท ซิตี้
“ชัยวุฒิ”รมว.ดีอีเอสชื่นชมการขับเคลื่อนโครงเมืองอัจฉริยะ(สมาร์ทซิตี้)ของเทศบาลเมืองป่าตองยกให้เป็นหนึ่งในต้นแบบการพัฒนาเมืองในพื้นที่อื่นๆต่อไป
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าในการลงพื้นที่จังหวัดภูเก็ตและตรวจเยี่ยมโครงการภูเก็ตแซนด์บ็อกซ์ระหว่างวันที่8-9ต.ค. 64ได้เดินทางไปเยี่ยมชมศูนย์IOC (Intelligence Operation Center)ซึ่งเป็นศูนย์บัญชาการและรวบรวมข้อมูลระดับเมืองของเทศบาลป่าตองโดยนําแพลตฟอร์มจัดเก็บมาใช้วางแผนบริหารจัดการและแก้ไขปัญหาของเมืองที่มีความซับซ้อนให้เกิดประสิทธิภาพอย่างต่อเนื่องโดยบูรณาการทํางานกับภาคส่วนต่างๆของจังหวัดได้แก่บริษัทภูเก็ตพัฒนาเมืองจํากัดและมหาวิทยาลัยสงขลานครินทร์วิทยาเขตหาดใหญ่
ทั้งนี้ภายใต้การปฏิบัติงานของศูนย์IOCได้ติดตั้งกล้องซีซีทีวีบริเวณหาดป่าตองและทุกแยกจราจรมีการตรวจจับใบหน้าเพื่อตรวจสอบและติดตามผู้กระทําผิดและส่งการแจ้งเตือนสู่ศูนย์ฯก่อนนําข้อมูลที่ได้มาวิเคราะห์และนําไปใช้วางแผนบริหารจัดการและแก้ไขปัญหาของเมือง3ด้านได้แก่ด้านการท่องเที่ยวด้านความปลอดภัยและสิ่งแวดล้อมและด้านอสังหาริมทรัพย์
“ผมยังได้ตรวจเยี่ยมความคืบหน้าในการดําเนินโครงการเมืองอัจริยะ(สมาร์ทซิตี้)ของเทศบาลเมืองป่าตองซึ่งสํานักงานส่งเสริมเศรษฐกิจดิจิทัล(ดีป้า)หน่วยงานในสังกัดกระทรวงดิจิทัลฯเข้าไปร่วมสนับสนุนพบว่ามีความคืบหน้าและพัฒนาได้ดีมากโดยเฉพาะการเชื่อมโยงข้อมูลCity data platformทําให้บริหารจัดการเมืองได้อย่างมีประสิทธิภาพถือเป็นเมืองตัวอย่างเพื่อเป็นแนวทางในการพัฒนาเมืองอื่นๆต่อไป”นายชัยวุฒิกล่าว
นอกจากนี้ยังได้เยี่ยมชมการปฏิบัติงานศูนย์191 Phuket Sandbox (ณศูนย์รับแจ้งเหตุฉุกเฉินแห่งชาติ191ตํารวจภูธรจังหวัดภูเก็ต)โดยการทํางานของศูนย์ฯจะมีระบบเชื่อมโยงข้อมูลของนักท่องเที่ยวและระบบติดตามตัวนักท่องเที่ยวกับด่านตรวจคนเข้าเมืองท่าอากาศยานภูเก็ตด่านตรวจคนเข้าเมืองทางบกที่ด่านท่าฉัตรไชยด่านตรวจคนเข้าเมืองทางน้ําที่ท่าเรืออ่าวฉลองท่าเรือรัษฎาและท่าเรืออ่าวปอ)ศูนย์ประสานงานโรงพยาบาลรัฐและเอกชนสถานีตํารวจภูธรจังหวัดตํารวจน้ําตํารวจท่องเที่ยวศูนย์ประสานงานโรงแรมSHA Plus Managerศูนย์ประสานงานสถานประกอบการSHA Plusศรชล.จังหวัดภูเก็ตสํานักงานส่งเสริมเศรษฐกิจดิจิทัลภาคใต้รวมไปถึงหน่วยงานส่วนกลางทั้งศปก.ศบค.และศบค.มท.
รวมทั้งมีการใช้ระบบติดตามตัวของแอปหมอชนะสําหรับการติดตามตัวนักท่องเที่ยวซึ่งจะส่งสัญญาณโลเคชั่นที่นักท่องเที่ยวอยู่ทุกๆครึ่งชั่วโมงมายังศูนย์ฯทําให้ทราบว่านักท่องเที่ยวที่เข้ามาภูเก็ตอยู่ณจุดใดและหากนักท่องเที่ยวออกนอกพื้นที่ภูเก็ตระบบดังกล่าวก็จะแจ้งเตือนมายังศูนย์ฯเช่นเดียวกัน
ขณะเดียวกันทางจังหวัดภูเก็ตได้ยกระดับด่านตรวจทางบกที่ด่านท่าฉัตรไชยและด่านตรวจทางน้ําที่ท่าเรือทั้ง3แห่งให้มีประสิทธิภาพเทียบเท่ากับสนามบินภูเก็ตมีการตรวจคัดกรองทั้งคนโรคและสิ่งของ
***********